Luke Benward

Luke Benward (s. 12. toukokuuta 1995 Franklin, Tennessee, Yhdysvallat) on yhdysvaltalainen näyttelijä ja laulaja. Hän on esiintynyt muun muassa elokuvissa Paistetut madot ja kuinka niitä syödään (2006) ja Minutemen (2008).

Benward syntyi Franklinissa, Tennesseen osavaltiossa. Hänen isänsä Aaron Benward ja isoisänsä Jeoffrey Benward ovat molemmat kristilliseen musiikkiin keskittyneitä muusikkoja. Benwardin äiti Kenda on toiminut näyttelijänä, mallina ja näyttelemisen opettajana.

Luke Benwardin näyttelijänura alkoi vuonna 2002 sivuosalla Randall Wallacen sotaelokuvassa Olimme sotilaita. Samana vuonna hän esiintyi Martina McBriden musiikkivideolla ”Concrete Angel”. Vuonna 2006 Benward sai pääosan elokuvassa Paistetut madot ja kuinka niitä syödään. Thomas Rockwellin lastenkirjaan perustuva elokuva palkittiin Young Artist -palkinnolla parhaasta näyttelijäkaartista. Vuonna 2008 Benward näytteli Charlie Tuttlea, yhtä päähenkilöistä, Disney Channelin elokuvassa Minutemen.

Benward on esiintynyt myös muun muassa McDonald’sin, American Expressin ja Nintendon mainoksissa. Vuonna 2009 julkaistiin hänen ensimmäinen musiikkialbuminsa, viisi kappaletta sisältävä Let Your Love Out -EP. Sen on kustantanut In Crowd Productions.

 Filmografia 
Elokuvat Vuosi Suomenkielinen nimi Alkuperäinen nimi Rooli 2002  Olimme sotilaita  We Were Soldiers  David Moore 2005  Ystäväni Winn-Dixie  Because of Winn-Dixie  Stevie Dewberry 2006  Paistetut madot ja kuinka niitä syödään  How to Eat Fried Worms  Billy2008 Minutemen  Charlie TuttleDog Gone  OwenMostly Ghostly  Nicky 2010  Haikein terveisin  Dear John  Alan 14-vuotiaana 2012 Girl Vs. Monster  Ryan Dean2014 Cloud 9  WillField of Lost Shoes  John Wise2018 Life of the Party  Jack Strong Dumplin’  Bo Larson Measure of a Man  Pete Marino  2019 Grand Isle  BuddyTelevisiosarjat Vuosi Nimi Rooli Jaksot 2002  Family Affair  Jody Davis   2011 Zombies and Cheerleaders  Zed Necrodopolis  ”Pilot” 2012–2013  See Dad Run  Matthew Pearson   2013  Onnea matkaan, Charlie!  Beau Landry   2013–2014  Ravenswood  Dillon  2014  Goldbergit  Bruce  ”The Age of Darkness” R.L. Stine’s The Haunting Hour  Ted  ”Near Mint Condition” 2015  C.S.I.  Axel Vargas  ”Under My Skin”2016  Isojen tyttöjen leikit  Thor  ”Girl Meets High School: Parts One and Two” Pitch  ”The Interim” 2017 Still the King Lloy Danderson 5 jaksoa

 Lähteet 

 Aiheesta muualla 
 Luke Benwardin viralliset kotisivut 


Luokka:Yhdysvaltalaiset lapsinäyttelijät
Luokka:Vuonna 1995 syntyneet
Luokka:Elävät henkilöt